L'incoronazione di Poppea
L'incoronazione di Poppea (SV 308, Diadema Poppaeae impositum) est opera in prologo et actibus tribus, primum Venetiis per tempus carnelevarii 1642–1643 peracta. Musica, Claudio Monteverdi tributa, libellum Ioannis Francisci Busenello exponit. Haec, una ex primis operis quae eventus hominesque historicos, pro mythologia classica, casus ex scripturis Taciti, Suetonii, et aliorum accommodat ad enarrandam rationem qua Poppaea, concubina Neronis imperatoris Romani, suum desiderium adsequitur et imperatrix fit. Opera iterum Neapole anno 1651 cantata est, sed tum plus quam duo saecula neglegebatur, usque annum 1888, cum partitura inventa esset.